 እቲ ምፍንጃር ብኣቆጻጽራ ሊባኖስ ሰሉስ ድሕሪ ሰዓት ሽዱሽተ ናይ ምሸት እዩ ኣጋጢሙ እታ ከተማ ብምልእታ ልክዕ ምንቅጥቃጥ ምድሪ ከም ዘጋጠመ ክትናወጽ እንከላ እቲ ወደብ ካብ ስራሕ ወጻኢ ክገብሮ ዝኽእል ዕንወት ወሪዱዎ እዩ ዝሞቱ ሰባትውን ኣብ ፈቀድኡ ይርኣዩ ማዕከናት ዜና እታ ሃገር ኣብ ውሽጢ ፍርስራስ ገዛውቲ ዝተደርበዩ ሰባት የርእያ ነይረን ናይ ዓይኒ ምስክር ዝኾነ ሰብ ነቲ ክስተት ብምርዳእ ድምጺ ናይቲ ምፍንጃር እዝንኻ ልኵኽ ዘብል እዩ ብምባል እቲ ድምጺ ካብ ክትግምቶ ትኽእል ንላዕሊ ብርቱዕ ምንባሩ ገሊጹ ምንጪ ስእሊ, Reuters ካብቲ ቦታ ኣብ ማሕበራዊ ሚድያታት ዝተዘርገሑ ተንቀሳቀስቲ ምስልታትውን ዝተገልበጣ መካይንን ዝፈራረሰ ህንጻታትንዩ ዘርኢ ሓደ ናይ ዓይኒ ምስክር ንኤኤፍፒ ኣብ ዝሃቦ ቃል ኩሉ ኣብዚ ከባቢ ዘሎ ህንጻታት ዓንዩዩ ኣብ ስብርባር ቬትሮታትን ፍርስራስን እናረገጽኩየ ዝኸይድ ዘለኹ ኩሉ ነገር ጸላም እዩ ተቐይሩ ዘሎ ኢሉ ሆስቲታላት እታ ከተማ ልዕሊ ዓቕመንየን ሰብ ሒዘን ዘለዋ ድምጺ ናይቲ ምፍንጃር ካብ ቤሩት 240 ኪሎ ሜትር ሪሒቃ ኣብ እትርከብ ደሴት ቆጵሮስ ከም ዝተሰምዐን ነበርቲ ቆፕሮስውን ምንቅጥቃጥ ምድሪ ከም ዝመሰሎምውን ካብ ወገን ቆጵሮስ ተሰሚዑ ኣሙንዮም ኒትረይት እንታይ እዩ? 